เพดานติดกับฟัน มีตุ่มนูนขึ้น และเอาลิ้นไปแตะไม่เจ็บเป็นมาได้เกือบอาทิตย์นึงแล้วทราบว่าเกิดจากสาเหตุอะไรค่ะ ควรรักษายังไงคะ
สวัสดีค่ะ อาการมีตุ่มนูนขึ้นที่เพดานปาก ไม่เจ็บ เป็นมาประมาณ 1 สัปดาห์ อาจมีสาเหตุมาจาก ตุ่มร้อนใน เกิดจากการอักเสบของเยื่อบุในช่องปาก จะมาด้วยตุ่มแข็ง อาจเห็นการบวมแดงและมีหนอง เจ็บ หรือเป็นก้อนเนื้อที่อาจจะเป็นได้ทั้งเนื้อดีหรือเนื้อร้ายในช่องปาก มักจะขยายขนาดใหญ่ขึ้นเรื่อยๆ อาจจะไม่เจ็บ มักสัมพันธ์กับประวัติการสูบบุหรี่จัด การติดเชื้อไวรัสที่ชื่อว่า HPV หรือเป็นก้อนน้ำลายในช่องปากเกิดรอยฉีกขาดเล็กๆ ทำให้ต่อมน้ำลายรั่ว หรือเกิดจากตุ่มน้ำพองจากภูมิคุ้มกันทำลายตนเอง แต่มักมีหลายตุ่ม อาจจะเจ็บได้เบื้องต้นไม่ไปบีบหรือกดบริเวณตุ่มนูนเองเด็ดขาด ทำความสะอาดในช่องปากได้ตามปกติ รับประทานอาหารอ่อนๆการวินิจฉัยแยกโรคคงต้องอาศัยการตรวจร่างกายและเห็นรอยโรคจริงร่วมด้วย หากตุ่มนูนนี้โตเร็ว แข็ง กดเจ็บ มีเลือดหรือหนองไหล หรือเคยมีประวัติสูบบุหรี่จัดมาก่อนนั้น หรือหากเป็นมาเรื้อรังไม่หายไป ควรไปพบแพทย์เพื่อตรวจเพิ่มเติม